recursal/SuperWikiNEXT-32B huggingface dataset:
**Eeva Kärkkäinen** (s. 13. lokakuuta 1989*lähde?*) on suomalainen poliitikko ja politiikan taustavaikuttaja. Hän on opiskellut valtiotieteitä Uppsalan yliopistossa ja Helsingin yliopistossa. Koulutukseltaan Kärkkäinen on valtiotieteiden maisteri.

Kärkkäinen on toiminut useiden keskustalaisten ministereiden erityisavustajana, mukaan lukien Juha Sipilä, Mika Lintilä, Katri Kulmuni, Hanna Kosonen, ja Annika Saarikko. Ennen erityisavustajan tehtäviä Kärkkäinen työskenteli politiikan toimittajana Suomenmaassa sekä MustReadissa. Hän myös kommentoi politiikkaa MTV:n Pöllöraadissa.

Kärkkäinen valittiin Helsingin Keskustan pormestariehdokkaaksi joulukuussa 2020. Kärkkäinen on ollut aiemmin ehdolla kuntavaaleissa ja eduskuntavaaleissa. Vuoden 2019 eduskuntavaaleissa Helsingin vaalipiirissä Kärkkäinen sai 1125 ääntä eikä tullut valituksi. Vuoden 2017 kuntavaaleissa Helsingissä Kärkkäinen sai 177 ääntä eikä tullut valituksi ja on toiminut sen jälkeen Terhi Peltokorven varajäsenenä Helsingin kaupungin kulttuuri- ja vapaa-aikalautakunnassa.

Lähteet
-------

1. 1 2  Eeva Kärkkäinen, kuntavaaliehdokas, Helsinki, ansioluettelo *eevakarkkainen.fi*.
2. ↑  Eeva Kärkkäinen Sipilän erityisavustajaksi *valtioneuvosto.fi*.
3. ↑  Valtiovarainministeri Mika Lintilä kutsui erityisavustajia *vm.fi*.
4. ↑  Elinkeinoministeri Kulmunin esikunnassa muutoksia - Työ- ja elinkeinoministeriön verkkopalvelu *tem.fi*.
5. ↑  Tiede- ja kulttuuriministeri Hanna Kososen esikunnassa muutoksia *valtioneuvosto.fi*.
6. ↑  Tiede- ja kulttuuriministeri - OKM *minedu.fi*.  Arkistoitu 6.2.2021. Viitattu 5.1.2021.
7. ↑  MTV:n Pöllöraati ruoti Helsingin eilistä kapinakokousta: Miksi Helsingin puolustaminen on lähtökohtaisesti ylimielistä ja väärin? *mtvuutiset.fi*.  5.4.2018.
8. ↑  Keskustan pormestariehdokkaaksi Helsingissä Saarikon avustaja Eeva Kärkkäinen *is.fi*.  22.12.2020.
9. ↑  Ylen Vaalikone 2019 - Yles Valkompass 2019 *vaalikone.yle.fi*.
10. ↑  Kokeile HS:n vaalikoneessa, miten samaa mieltä Eeva Kärkkäinen on kanssasi *vaalikone.fi*.
Karibian laatta kuvassa keskellä
Karibian laatta punaisella korostettuna. Vihreällä merkittynä lohkoliikuntovyöhykkeet ja sinisellä subduktiovyöhykkeet.
**Karibian laatta** on pääosin mereinen mannerlaatta, joka sijoittuu Karibianmeren, Keski-Amerikan sekä Isojen Antillien eteläisimpien osien alueelle.

Pohjoisessa laatta rajautuu Pohjois-Amerikan mannerlaattaan, jota vasten esiintyy lohkoliikuntoja. Tämä rajavyöhyke kulkee suoraan Isojen Antillien saariryhmän läpi, mistä oli lähtöisin esimerkiksi Haitin vuoden 2010 maanjäristys. Joidenkin arvioiden mukaan Karibian laatan pohjoisosa muodostaisikin oman laattansa, jota on kutsuttu Gonâven laataksi.

Lännessä Karibian laatta rajautuu Kookossaaren laattaan, joka subduktoituu Karibian laatan alle. Etelässä naapurilaattana on Nazcan laatta, mikäli Panaman ja Costa Rican alla olevaa Panaman laattaa ei huomioida.

Etelä-Amerikan laatta työntyy idästä Karibian laatan alle, ja kaakossa laattojen välillä on lohkoliikuntoja.

Katso myös
----------

* Laattatektoniikka

Lähteet
-------

1. ↑  C. DeMets, M. Wiggins-Grandison (2007).
2. ↑  Peter Bird (2003).
**The Bear Stearns Companies, Inc.** eli **Bear Stearns** oli yhdysvaltalainen investointipankki. Bear Stearns oli viimeisenä toimintavuonnaan Yhdysvaltojen viidenneksi suurin ja yksi maailman merkittävimmistä investointipankeista. Yrityksen perustivat vuonna 1923 Joseph Bear, Robert Stearns ja Harold Mayer. Yhtiön pääkonttori sijaitsi Manhattanilla ja sillä oli noin 14 000 työntekijää.

Subprime-kriisi
---------------

Bear Stearns ajautui vakaviin vaikeuksiin vuonna 2007 alkaneen subprime-kriisin aiheuttamien likviditeettiongelmien vuoksi. Maaliskuussa 2008 Yhdysvaltain keskuspankki (FED) järjesti yritykselle hätälainoitusta, mutta se ei riittänyt. Kriisi laukesi, kun 16. maaliskuuta 2008 JPMorgan Chase tarjoutui ostamaan yhtiön. Vielä tammikuussa 2007 Bear Stearnsin osakekurssi oli ollut 172 dollaria – nyt sen osakkeet myytiin 10 dollarin kappalehintaan JPMorgan Chaselle (alkuperäinen hyväksytty tarjous vain 2 dollaria per osake, jota nostettiin osakkeenomistajien nostaman ryhmäkanteen sovitteluna). FED solmi lisäksi JPMorgan Chasen kanssa 29 miljardin dollarin lainasopimuksen Bear Stearnsin epälikvidin omaisuuden haltuunottoon liittyvän riskin kattamiseksi.

Bear Stearnsin toiminta päättyi 30. toukokuuta 2008.

Katso myös
----------

* American International Group
* HBOS
* Lehman Brothers
* Merrill Lynch

Lähteet
-------

1. ↑  Grynbaum, Michael M.: Bear Stearns Profit Plunges 61% on Subprime Woes *The New York Times*.  21.9.2007. Viitattu 21.9.2008. (englanniksi)
2. ↑  Sorkin, Andrew Ross: JP Morgan Pays $2 a Share for Bear Stearns *The New York Times*.  17.3.2008. Viitattu 21.9.2008. (englanniksi)
3. ↑  White, Ben: Bear Stearns passes into Wall Street history *Financial Times*.  29.5.2008. Viitattu 21.9.2008. (englanniksi)

Aiheesta muualla
----------------

* Bear Stearnsin nettisivut
**Tohtori Dolittle** (*Doctor Dolittle*) on Leslie Bricussen säveltämä ja käsikirjoittama ja Richard Fleischerin ohjaama yhdysvaltalainen musikaalielokuva vuodelta 1967. Se perustuu amerikanbrittiläisen Hugh Loftingin 1920-luvulla julkaistuihin lastenkirjoihin, joita on suomennettu nimillä *Tohtori Tuulinen* ja *Tohtori Tattinen*. Koko perheelle sopivan tarinan nimiosaa, hassahtanutta eläinlääkäriä näyttelee Rex Harrison, joka oli noussut suosioon vuoden 1964 musikaalielokuvan *My Fair Lady* myötä.

Rooleissa
---------

|  |  |  |
| --- | --- | --- |
|  Rex Harrison  | … |  tohtori Dolittle 
  |
|  Samantha Eggar  | … |  Emma Fairfax 
  |
|  Anthony Newley  | … |  Matthew Mugg 
  |
|  Richard Attenborough  | … |  Albert Blossom
  |

Vastaanotto
-----------

Elokuva sai yhdeksän Oscar-ehdokkuutta, joista Leslie Bricusse voitti parhaan laulun palkinnon sävelmästä "Talk to the Animals". Elokuva palkittiin myös erikoistehosteistaan. Golden Globe -ehdokkuuksia tuli viisi, joista Richard Attenborough voitti palkinnon sivuosastaan.

*Helsingin Sanomien* ensi-ilta-arviossa Paula Talaskivi valitteli, ettei Leslie Bricusse ole onnistunut loihtimaan musikaaliinsa yhtä vetäviä sävelmiä ja sanoituksia kuin Frederick Loewe ja Alan Jay Lerner Rex Harrisonin aiemmin tähdittämään musikaalielokuvaan *My Fair Lady*. Hänestä elokuva kuitenkin onnistuu sanallisen ja kuvallisen huumorinsa ansiosta, vaikka yrittääkin vähän liikaa tarjota jokaiselle katsojalle jotakin. Saman lehden Mikael Fränti kirjoitti elokuvan tv-esityksen alla 1985, ettei rajuista draamaelokuvista tunnettu Richard Fleischer selvãstikään ymmärrä paljoa musikaalin ohjaamisesta, mutta lopputulos toimii. Elokuva luo satumaisen, mielikuvituksellisen mailman, jonka avulla tutkitaan poikkeusyksilön ja normaaliyhteiskurnan välisiä jännitteitä. Fränti piti herttaista ja sydämellistä elokuvaa erittäin sopivana koko perheelle.

Näyttämösovitus
---------------

Vuonna 1998 sai Lontoossa ensi-iltansa 30 vuoden takaisen elokuvamusikaalin ensimmäinen näyttämöversio.

Uusintaversioita
----------------

Dolittle-tarinoista on tehty muitakin elokuva- ja televisiosovituksia. Eddie Murphy näyttelee pääosaa vuonna 1998 valmistuneessa elokuvassa *Eläintohtori*, joka sai kolme jatko-osaa. Vuoden 2020 elokuvassa *Eläintohtori Dolittle* nimiosassa on Robert Downey Jr.

Lähteet
-------

1. 1 2  Fränti, Mikael: Musikaali eläintohtorista.  *Helsingin Sanomat*, 3.3.1985, s. 103. Näköislehti (maksullinen).
2. ↑  Haku "Doctor Dolittle", Academy Awards Database. Viitattu 27.2.2023.
3. ↑  Doctor Dolittle *goldenglobes.com*. Viitattu 27.2.2023.
4. ↑  Talaskivi, Paula: Hullutuksia ja eläinkieliä.  *Helsingin Sanomat*, 18.2.1968, s. 12. Näköislehti (maksullinen).
5. ↑  Dr. Dolittle. Original London Production (1998) *ovrtur.com*. Viitattu 27.2.2023.
Zhu Jianqiang.
**Zhu Jianqiang** (kiin. 猪坚强) (suomeksi Voimakastahtoinen Sika) on Sìchuānin maanjäristyksestä 2008 hengissä selvinnyt porsas. Porsas syntyi ilman takajalkoja ja se joutui elämään vedellä ja puuhiilellä 36 päivää 12. toukokuuta – 17. kesäkuuta 2008, minä aikana se menetti kaksi kolmasosaa elopainostaan, kun sen paino väheni 150 kilogrammasta 50 kilogrammaan.

Zhu Jiangqiang Jianchuanin museossa.
Porsaan osti Dayissa sijaitsevan Jianchuanin museon kuraattori Fan Jianchuan 3 008 yuanilla, ja hän antoi porsaalle nimen "Zhu Jianqiang". Zhu Jianqiangia kutsutaan englanniksi myös nimellä *Baby 36*. (kiinaksi kiin. 36娃儿, sānshíliù wár)

Zhu Jianqiangista on tullut 5 miljoonaa ihmistä kodittomiksi tehneestä maanjäristyksestä selvinneiden kiinalaisen kestävyyden vertauskuva. Porsas sai kodin Jianchuanin museosta.

Kiinalaiset äänesivät Zhu Jianqiangin Kiinan suosituimmaksi eläimeksi, ja sen selviäminen on ilmoitettu Guinnessin ennätystenkirjaan.

Myöhemmin vuonna 2011 sika kloonattiin ja syntyi kuusi DNA:ltaan identtistä porsasta. Sika oli kuohittu jo ennen maanjäristystä. Sika kuoli vuonna 2021.

Lähteet
-------

1. ↑
2. ↑
3. ↑   [vanhentunut linkki]
4. ↑   (Arkistoitu – Internet Archive)
5. ↑
6. ↑  Uskomaton selviytyjäsika kuoli 14 vuoden iässä Kiinassa *www.iltalehti.fi*. Viitattu 16.10.2021.

Aiheesta muualla
----------------

* Kuva Zhu Jianqiangista newshopper.sulekha.com/photos/slideshow/153042/pageno-3.htm
**Ofrýnio** (kreik. Οφρύνιο; transl. myös *Ofrínio*) on Kreikan kylä, joka kuuluu hallinnollisesti Pangaíon kuntaan, Kaválan alueyksikköön ja Itä-Makedonian ja Traakian alueeseen. Kylän väkiluku on 758 (vuonna 2011).

Ofrýnion kylä sijaitsee Strymónas-joen suun itäpuolella noin 57 kilometriä länsilounaaseen Kaválasta ja noin 100 kilometriä itään Thessalonikista. Antiikin aikana nykyisen kylän lähellä sijaitsi Eionin kaupunki.

Ofrýnio muodostaa myös laajemman kyläyhdyskunnan (Τοπική Κοινότητα Οφρυνίου, *Topikí Koinótita Ofryníou*), johon kuuluvat varsinaisen Ofrýnion kylän lisäksi sen ranta-asutus, lomakohteeksi kehittynyt Paralía Ofryníou. Koko yhdyskunnan väkiluku on 1 904. Se kuului aiemmin Orfánin kuntaan ja vuodesta 2011 lähtien Pangaíon kunnan Orfánin kunnallisyksikköön.

Lähteet
-------

1. 1 2 3 4  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Eion *Pleiades*. Viitattu 3.10.2022.
3. ↑  Paralia Ofryniou *BeachRex*. Viitattu 3.10.2022.
Aino von Boehm 1930-luvulla.
**Aino Johanna von Boehm** (o.s. *Zitting*, 16. heinäkuuta 1892 Liperi – 30. marraskuuta 1939 Helsinki) oli suomalainen taidemaalari. Hän maalasi useita, yleensä värikkäitä ja iloisia kuvia Saimaalta, jonka rannalla Joutsenossa hän vietti suurimman osan kesistään. 

Von Boehm opiskeli Taideteollisessa keskuskoulussa vuodet 1911–1914, 1921–1922, 1924 ja 1926. Hän opiskeli myös Suomen Taideyhdistyksen piirustuskoulussa 1928–1932. Ensinäyttelynsä hän piti Helsingissä vuonna 1933. Vuonna 1938 von Boehm voitti Helsingin Suomalaisen Yhteiskoulun seinämaalauskilpailun.

Aino von Boehm sai surmansa Helsingin pommituksessa talvisodassa. Hänen puolisonsa oli tuomari Eero von Boehm, ja heidän lapsiaan olivat taidemaalari Tuomas von Boehm ja opettaja Carmen Tawaststjerna. Taidemaalari Eero von Boehm (1949–2012) oli hänen lapsenlapsensa. Von Boehmin suku on lahjoittanut Aino von Boehmin ja Tuomas von Boehmin tauluja Joutsenon kaupungille, ja kokoelma on Lappeenrannan taidemuseossa.

Lähteet
-------

1. 1 2  Aino von Boehm taiteilijamatrikkelissa
2. 1 2 3 4  Lappeenrannan taidemuseon kokoelmat: Joutseno-kokoelma Lappeenrannan kaupunki.  Arkistoitu 21.12.2015. Viitattu 18.10.2015.

Aiheesta muualla
----------------

* Aino von Boehm Kansallisgallerian kokoelmissa
**DJ Orion** (oik. **Juska Wendland**, s. 23. helmikuuta 1980 Nokia) on suomalainen DJ ja teknomusiikkituottaja.

Orion on syntynyt Nokialla mutta on kasvanut Tampereella. Hänellä oli suuri vaikutus Pohjois-Suomen ja erityisesti Rovaniemen klubimusiikki-kulttuuriin 2000-luvun alussa. Hän on valmistunut kasvatustieteiden maisteriksi Lapin yliopistosta vuonna 2006.

DJ Orion on työskennellyt Ylellä vuodesta 2008, ja hän toimittaa kahta tanssimusiikkiin keskittynyttä radio-ohjelmaa YleX:llä. Hän on tehnyt DJ-keikkaa 1990-luvulta lähtien ja julkaissut omaa musiikkia vuodesta 2009 lähtien.

Orion työskentelee myös Misc. Managementissa, Suomen vanhimmassa klubimusiikkiin erikoistuneessa DJ:den varaustoimistossa. Hän julkaisi debyyttisinglensä *One Sunday* brittiläisen Solarstonen omistamalla Solaris-levymerkillä 30. maaliskuuta 2009. "Chill-out"-kappale oli tuotettu yhdessä hänen veljensä Joonas Mikkilän kanssa. *lähde?*

Lähteet
-------

1. 1 2 3  Mattlar, Mikko: Juska Wendland on sekä opettaja että dj, jonka radio-ohjelmaa kuuntelevat kymmenet tuhannet ihmiset *Helsingin Sanomat*.  21.2.2020. Viitattu 21.2.2020.

Aiheesta muualla
----------------

* DJ Orionin kotisivut
* Yle Areena - DJ Orion
**Josip Stanišić** (s. 2. huhtikuuta 2000 München, Saksa) on kroatialainen jalkapalloilija. Hän on pelipaikaltaan puolustaja ja pituudeltaan 187-senttimetrinen. Hän edustaa Saksan Bundesliigassa Bayer 04 Leverkusenia lainalla Bayern Münchenistä, jonka junioreihin hän siirtyi tammikuussa 2017. Hän on pelannut koko uransa Saksassa.

Stanišić pelasi Bayern Münchenin edustusjoukkueessa ensimmäisen kerran huhtikuussa 2021 Bundesliigassa Union Berliniä vastaan. Kaudella 2021–2022 hän pelasi 13 bundesliigaottelua ja teki maalin kauden viimeisessä ottelussa Wolfsburgia vastaan. Mestarien liigassa hän pääsi vaihdosta kentälle kahteen otteluun. Kaudella 2022–2023 hän pelasi 14 bundesliigaottelua ja kahdeksan Mestarien liigan ottelua.

Stanišić pelasi marraskuussa 2018 kaksi ottelua Saksan alle 19-vuotiaiden maajoukkueessa mutta siirtyi sitten edustamaan Kroatiaa, jonka alle 21-vuotiaiden maajoukkueessa hän pelasi kolme ottelua maalis-kesäkuussa 2022. Hän pelasi Kroatian A-maajoukkueessa ensimmäiset ottelunsa MM-karsinnoissa loka-marraskuussa 2021. Hän on pelannut heinäkuun 2023 loppuun mennessä yksitoista A-maaottelua, joista seitsemässä hän on ollut avauskokoonpanossa. Hän pelasi MM-kilpailuissa 2022 täydet minuutit pronssiottelussa Marokkoa vastaan jäätyään aiemmissa otteluissa ilman peliaikaa.

Saavutukset
-----------

Päivitetty 31. heinäkuuta 2023.

**FC Bayern München**

* Bundesliigan mestari: 2020-2021, 2021-2022, ja 2022-2023
* DFL-Supercup: 2021 ja 2022

**FC Bayern München II**

* 3. Ligan mestari: 2019-2020

Lähteet
-------

1. 1 2 3  Josip Stanišić Transfermarkt-sivustolla (englanniksi)
2. ↑  Pokaalit *transfermarkt.com*.

  

Bayer 04 Leverkusen – Saksan Bundesliiga
1 Hradecký |
2 Stanišić |
3 Hincapié |
4 Tah |
6 Kossounou |
7 Hofmann |
8 Andrich |
10 Wirtz |
11 Amiri |
12 Tapsoba |
13 Arthur |
14 Schick |
17 Kovář |
18 Mbamba |
19 Tella |
20 Grimaldo |
21 Adli |
22 Boniface |
23 Hložek |
24 Fosu-Mensah |
25 Palacios |
30 Frimpong |
32 Puerta |
34 Xhaka |
36 Lomb |
Valmentaja Alonso

Kroatian joukkue – Jalkapallon MM-kilpailut 2022
1 Livaković |
2 Stanišić |
3 Barišić |
4 Perišić |
5 Erlić |
6 Lovren |
7 Majer |
8 Kovačić |
9 Kramarić |
10 Modrić |
11 Brozović |
12 Grbić |
13 Vlašić |
14 Livaja |
15 Pašalić |
16 Petković |
17 Budimir |
18 Oršić |
19 Sosa |
20  Gvardiol |
21 Vida |
22 Juranović |
23 Ivušić |
24 Šutalo |
25 Sučić |
26 Jakić |
Valmentaja Dalić
Lófos Nymfón  
Λόφος ΝυμφώνLófos Nymfón -kukkula.

|  |  |
| --- | --- |
| Tyyppi | 
kohoumaView and modify data on Wikidata  |
| Sijainti | 
Ateena, Attika, Kreikka |

Kartta

|  |  |
| --- | --- |
| Koordinaatit | 
37° 58′ 21″ P, 23° 43′ 00″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Lófos Nymfón** eli *Nymfien kukkula* (kreik. Λόφος Νυμφών) tai **Lófos Asteroskopeíou** (Λόφος Αστεροσκοπείου, "Tähtitornin kukkula") on kukkula Asteroskopeíon kaupunginosassa Ateenassa Kreikassa. Se sijaitsee Pnyks-kukkulan pohjoispuolella, Agoran alueen länsipuolella ja Areiopagi- ja Akropolis-kukkuloiden luoteispuolella.

Ateenan kansallinen observatorio ja Pyhän Margareetan kirkko.
Antiikin aikana kukkulalla oli sille nimen antanut nymfeille omistettu pyhäkkö. Näitä pidettiin synnytyksen suojelijoina. Kukkulalla palvottiin myös Zeusta. Nymfien kukkulan kautta kulki Ateenan kaupunginuuri eli Themistokleen muuri. Siitä on säilynyt paikalla joitakin jäänteitä.

Nykyisin kukkulalla sijaitsee Ateenan kansallisen observatorion vanha rakennus, josta kaupunginosa on saanut nimensä ja kukkula toisen nimistään. Kukkulalla on myös Pyhälle Margareetalle eli Pyhälle Marinalle (*Agía Marína*) omistettu kirkko.

Lähteet
-------

1. ↑  Castrén, Paavo & Pietilä-Castrén, Leena: "Nymfien kukkula", *Antiikin käsikirja*, s. 373. Helsinki: Otava, 2000. ISBN 951-1-12387-4.
2. ↑  Hill of the Nymphs *Athens24.com*. Viitattu 19.9.2016.
**Räisälän kansallispuku** on vanhin suomalaisista kansallispuvuista, sillä Suomalaisen Tyttökoulun oppilaat valmistivat sitä jo vuonna 1884 museoon taltioidun kansanpuvun mukaan. Räisälästä on myös taltioitunut kansanpuvun huntu, jonka käyttäjä oli räisäläinen Katri Haikonen, omaa sukuaan Teperi (1861–1944). Räisälän puku on karjalainen kansallispuku.

Puvun osat
----------

Puvussa on musta hame ja liivi, joiden malli on Räisälän kansanpuvusta, liiviä reunustaa punainen villanyöri, esiliinassa on hopeanharmaat nyytinkipitsit, päähine on suurhuntu, jossa on yhdistävä reikäommel. Hunnusta riippuvat kahdeksalla langalla palmikoidut nauhat. Räisälän pukuun kuuluu myös hopeinen paljinsolki. Räisälän pukua ei ole tarkistettu, ja siksi valmistettujen pukujen yksityiskohdat eroavat toisistaan. Puvun ohjeita ja tarvikkeita myy Suomen perinnetekstiilit Oy.

Lähteet
-------

1. 1 2  Toini-Inkeri Kaukonen: *Suomalaiset kansanpuvut ja kansallispuvut*, s. 351. Werner Söderström Osakeyhtiö, 1985.
2. ↑  Kuukauden tekstiileinä Soja Murto esittelee heinä–joulukuussa 2014 suomalaisia kansallispukuja. *www.tekstiilikulttuuriseura.fi*.  Arkistoitu 28.1.2018. Viitattu 27.1.2018.
3. ↑  Karjalatalolla esiteltiin kostuli, rekko ja sorokka *www.raisala.fi*. Viitattu 27.1.2018.
4. 1 2  Räisälän puku *raisala.fi*.  Arkistoitu 28.1.2018. Viitattu 27.1.2018.
5. ↑  Suomen Perinnetekstiilit Oy *www.vuorelma.net*.  Arkistoitu 28.1.2018. Viitattu 27.1.2018.

Aiheesta muualla
----------------

* Räisäläinen 4/2012
* Kansallispuvussa: Räisälä
**Kiiun munkkitorni** (myös **Kiiun torni** tai **Kiiun vasallilinnoitus**) on pieni suippenevan tornin muotoinen linnoitus Kuusalun kunnan alueella Kiiun kartanon puutarhassa Viron Harjumaan maakunnassa Tallinnan itäpuolella.

Kiiun munkkitorni on entisen Vanhan-Liivinmaan pienin keskiaikainen vasallilinnoitus. Tornin rakensivat sisterssiläismunkit 1300-luvulla ja se toimi turvapaikkana vaaran uhatessa. 1500-luvun alussa tornin omistus siirtyi aatelissuvulle ja se poltettiin ja ryöstettiin sodassa saman vuosisadan lopulla. Torni on kunnostettu vuonna 1974 ja sen yhteydessä toimii nykyisin kahvila.

Kalkkikivestä rakennetussa tornissa on neljä suurin piirtein yhtä korkeaa kerrosta ja koko tornin korkeus on 18 metriä. Jokaisessa kerroksessa on holvattu huone ja toinen kerros toimi asuintilana. Muut kerrokset toimivat vain puolustustarkoituksessa. Vihollisen lähestyessä tornin alaovi teljettiin ja vihollista saatettiin ampua jalkajousilla tornin seinien ampuma-aukoista.

Lähteet
-------

1. 1 2 3 4  Zetterberg, Seppo: *Viron Historia*, s. 98-99. Helsinki: Suomalaisen Kirjallisuuden Seura, 2007. ISBN 9517465203.
2. ↑  Kiiun vasallilinnoitus eli Kiiun torni *visit estonia*. Viitattu 28.2.2018.
3. 1 2  2840 Kiiu tornlinnus, 16.saj. *Kultuurimälestiste register*. Muinsuskaitseamet. Viitattu 28.2.2018. (viroksi)
Tourkovoúnia  
ΤουρκοβούνιαTourkovoúnia Lykavittós-kukkulalta nähtynä.

|  |  |
| --- | --- |
| Tyyppi | 
kohouma, naapurustoView and modify data on Wikidata  |
| Sijainti | 
Ateena ja Galátsi, AttikaKreikka Kreikka |
| Korkeus merenpinnasta | 
338 m |

Kartta

|  |  |
| --- | --- |
| Koordinaatit | 
38° 00′ 28″ P, 23° 45′ 44″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Tourkovoúnia** (kreik. Τουρκοβούνια) tai **Lykovoúnia** (Λυκοβούνια), antiikin **Ankhesmos** (m.kreik. Ἀγχεσμός), on kukkula Attikassa Kreikassa. Se sijaitsee Attikan tasangolla Lykavittós-kukkulan koillispuolella varsinaisen Ateenan kaupungin ja kunnan pohjoisosassa. Kukkulan korkeus on noin 338 metriä, ja se on korkein varsinaisen Ateenan kaupungin alueen kukkuloista.

Kukkulan nimi tarkoittaa "Turkkilaisvuorta". Nimi on mahdollisesti peräisin siitä, että osmanivallan aikana alueella oli turkkilaisten sotilaiden leiri tai turkkilainen hautausmaa. Toinen nimi *Lykovoúnia* tarkoittaa "Susivuorta", ja viittaa mahdollisesti alueen syrjäisyyteen entisaikaan sekä alueella eläneisiin susiin. Kerrotaan, että kukkulalla oli antiikin aikana Zeuksen patsas.

Nykyisin kukkulalla sijaitsevat muun muassa Attikan lehto (*Attikó álsos*) sekä profeetta Elialle omistettu luostari (*Moní Profíti Ilía*). Kukkulan ympärillä sijaitsevat Ateenan kaupunginosat Áno Kypséli, Néa Kypséli, Néa Filothéi ja Girokomeío. Kukkulan pohjoispuolella sijaitsee Galátsin kaupunki ja koillispuolella Psychikón kaupunki.

Tourkovoúnia.

Lähteet
-------

1. ↑  Tourkovounia, Hill, Athens *Greek Travel Pages*. Viitattu 19.9.2016.
2. 1 2 3  Tourkovounia (Turkish Mountains) *Athens24.com*. Viitattu 19.9-2016.
3. 1 2 3  Tourkovounia *Greek Boston*. Viitattu 19.9.2016.

Aiheesta muualla
----------------

* Kuvia tai muita tiedostoja aiheesta **Tourkovoúnia** Wikimedia Commonsissa
Aféntis Kavoúsi  
Αφέντης ΚαβούσιAféntis Kavoúsi (taustalla vasemmalla) ja Kavoúsin kylä.

|  |  |
| --- | --- |
| Sijainti | 
Lasíthi, Kreeta, Kreikka |
| Vuoristo | 
Thryptí |
| Korkeus merenpinnasta | 
1 476 m |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Aféntis Kavoúsi** (kreik. Αφέντης Καβούσι) eli **Aféntis Stavroménos** (Αφέντης Σταυρωμένος), usein vain *Aféntis* (Αφέντης), on vuori Kreetan saaren itäosassa Kreikassa. Se on Thryptí- eli Siteíavuorten korkein huippu, ja sen korkeus on 1 476 metriä.

Aféntis Kavoúsi sijaitsee Thryptín länsiosassa linnuntietä noin 15 kilometriä koilliseen Ierápetran kaupungista. Vuoren huipulla on Pyhän ristin ylentämisen (*Ypsóseos tou Timíou Stavroú*) kappeli.

Lähteet
-------

1. ↑  Εκτίµηση και αξιολόγηση των περιβαλλοντικών *crete.gov.gr*.  Arkistoitu 23.3.2017. Viitattu 20.2.2017.
2. ↑  Afentis Stavromenos *Peakbook*. Viitattu 20.2.2017.
Klokós  
ΚλωκόςKlokós-vuori.

|  |  |
| --- | --- |
| Sijainti | 
Akhaia, Länsi-Kreikka, Kreikka |
| Korkeus merenpinnasta | 
1 778 m |

Kartta

|  |  |
| --- | --- |
| Koordinaatit | 
38° 09′ 00″ P, 22° 02′ 58″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Klokós** (kreik. Κλωκός) eli **Ftéri** (Φτέρη) on vuori Peloponnesoksen niemimaalla Kreikassa. Sen korkeimman huipun nimi on *Panagía* (Παναγία) ja korkeus 1 778 metriä. Vuori sijaitsee Akhaian alueyksikössä länteen Ptérin kylästä.

Klokós-vuori (taustalla) ja Dáfnesin kylä.
Vuoren huippu on saanut nimensä siitä, että siellä sijaitsee pieni Neitsyt Maria (*Panagía*) *Klokiótissalle* omistettu kirkko. Vuoren sivuilta virtaavat Selinoúntas- ja Kerynítis-joet.

Lähteet
-------

1. ↑  Τα Βουνά της Ελλάδας *Πατριδογνωσία*. Viitattu 7.9.2023.
2. 1 2  Ανακαλύψτε τον Κλωκό *TopoGuide.gr*. Viitattu 7.9.2023.

Aiheesta muualla
----------------

* Kuvia tai muita tiedostoja aiheesta **Klokós** Wikimedia Commonsissa
Rosella Hightower vuonna 1961.
**Rosella Hightower** (10. tammikuuta 1920 Oklahoma, Yhdysvallat – 4. marraskuuta 2008 Cannes, Ranska) oli yhdysvaltalainen balettitanssija, joka tanssi sekä Yhdysvalloissa että Euroopassa.

Hightower syntyi Oklahoman Ardamoressa vanhempiensa Charles Edgar ja Eula May Flanning Hightowerin ainoana lapsena. Hänen juurensa juontuvat alkuperäiskansa choctaweihin. Perhe muutti Missourin Kansas Cityyn Rosella Hightowerin ollessa lapsi, ja hän sai siellä varhaisen tanssikoulutuksensa.

Vuonna 1937 Léonide Massine vieraili Kansas Cityssä ja pyysi Hightoweria Monte Carloon perustamaansa tanssiryhmään. Hightower pääsi tanssijaksi Ballet Russe de Monte Carloon, joka siirtyi toisen maailmansodan alettua New Yorkiin. Siellä Hightower liittyi vuonna 1941 Ballet Theatreen (American Ballet Theatren edeltäjä), mistä hän jatkoi vuonna 1946 de Basil Balletiin. Vuonna 1947 Hightower siirtyi chileläissyntyisen markiisi George de Cuevasin perustamaan Grand Ballet de Monte Carloon.

De Cuevasin kuoltua vuonna 1961 tanssiryhmä hajaantui ja Hightower päätti vähitellen uransa tanssijana ja asettui Cannesiin. Siellä hän perusti vuonna 1962 oman balettikoulunsa (*Centre de Danse Classique*), josta tuli Euroopan johtavia alallaan. Vuosina 1969–1972 Hightower johti Marseillen oopperan balettia, 1973–1974 Nancyn balettia, 1980–1983 Pariisin oopperabalettia ja 1985–1986 Milanon La Scala -balettia.

Hightower oli vuodesta 1958 naimisissa ranskalaisen taiteilijan Jean Robierin kanssa. Heidän ainoa lapsensa syntyi vuonna 1955 ja on myös toiminut tanssijana.

Vuonna 1975 Ranskan hallitus myönsi Hightowerille Kunnialegioonan ritarin arvonimen (*Chevalier de la Légion d’Honneur*).

Lähteet
-------

1. ↑  Räsänen, Auli: Muistot: Rosella Hightower *HS.fi*.  4.11.2008. Viitattu 13.5.2014.
2. 1 2 3 4 5  Anderson, Jack: Rosella Hightower, Prima Ballerina and School Founder, Is Dead at 88 *The New York Times*.  4.11.2008. Viitattu 13.5.2014. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
Kéntros  
ΚέντροςKéntros-vuori.

|  |  |
| --- | --- |
| Sijainti | 
Réthymno, Kreeta,Kreikka Kreikka |
| Korkeus merenpinnasta | 
1 777 m |
| Prominenssi | 
1 320 mView and modify data on Wikidata  |

Kartta

|  |  |
| --- | --- |
| Koordinaatit | 
35° 10′ 54″ P, 24° 37′ 03″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Kéntros** (kreik. Κέντρος) eli **Kédros** (Κέδρος) on vuori Kreetan saarella Kreikassa. Sen korkeus on 1 777 metriä.

Kéntros-vuori ja Tympákin kaupunki.
Kéntros sijaitsee Réthymnon alueyksikössä Ída- eli Psiloreitisvuoren lounaispuolella ja Amárin laakson länsilaidalla,  linnuntietä noin 25 kilometriä kaakkoon Réthymnon kaupungista. Vuori on kalkkikiveä ja muodoltaan kartiomainen. Sen ympäristö on Natura 2000 -aluetta biodiversiteettinsä vuoksi, erityisesti endeemisten kasvilajien ansiosta sekä lintujen pesimäalueena.

Lähteet
-------

1. 1 2 3  Explore the Mount Kedros *Cretan Beaches*. Viitattu 15.8.2016.
2. ↑  Walking to the peak of Mount Kedros *Greek Tour*. Viitattu 15.8.2016. [vanhentunut linkki]
3. ↑  Oros Kedros *Life - Natura 2000 Value Crete*. Viitattu 15.8.2016.

Aiheesta muualla
----------------

* Kuvia tai muita tiedostoja aiheesta **Kéntros** Wikimedia Commonsissa
**Espanjan kuningas** (esp. *Rey de España*) on Espanjan kuningaskunnan valtionpäämies. Nykyinen Espanjan kuningas on Felipe VI.

Espanja on ollut kuningaskuntana vuosina 1516–1873, 1874–1931 ja uudelleen vuodesta 1975.

Vuosina 1873–1874 Espanja oli tasavalta. Kaoottisen 23 kuukautta kestäneen Espanjan ensimmäisen tasavallan jälkeen toteutettiin monarkian restauraatio, jonka myötä Alfonso XII:sta tuli Espanjan perustuslaillinen kuningas.

Espanjan toinen tasavalta perustettiin vuonna 1931 kun Espanjan silloinen kuningas Alfonso XIII lähti maanpakoon kenraali Miguel Primo de Riveran diktatuurin (1923–1930) päättymisestä alkaneiden vuoden kestäneiden levottomuuksien jälkeen.

Espanjan sisällissota syttyi 17. heinäkuuta 1936 kun kenraali Francisco Francon johtamat kansalliset joukot nousivat kapinaan vasemmistohallitusta vastaan oikeiston tukemana.

Sisällissodan aikana alueella sijaitsi kaksi poliittista entiteettiä, kunnes viimeinen tasavaltalainen entiteetti antautui Francon kansallismielisille joukoille 1. huhtikuuta 1936.

Vuosina 1936–1975 Espanja oli Francon alainen yksipuoluevaltio joka tunnettiin lähinnä nimellä *Estado Español* eli **Espanjan valtio** tai **Espanjalainen valtio**. 

Vuonna 1947 säädetty peruslaki palautti Espanjan kuningaskunnaksi. Valtaa ei kuitenkaan luovutettu kruununprinssi Juan de Borbónille, vaan laki määritteli, että "valtionpäämiehen asema kuuluu Espanjan ja Ristiretken caudillolle, armeijoiden generalissimolle eli Francisco Francolle.

Francon kuoltua vuonna 1975 Alfonso XIII:n pojanpoika Juan Carlos I:n nousi valtaistuimelle ja demokratia palautettiin Espanjan vähitellen.

Vuonna 2014 Juan Carlos I luopui kruunusta poikansa Felipe VI:n hyväksi.

Katso myös
----------

* Luettelo Espanjan hallitsijoista
Kouroúpa  
ΚουρούπαKouroúpa-vuorta, etualalla kylät Plakiás (rannikolla) ja Mýrthios (rinteessä).

|  |  |
| --- | --- |
| Sijainti | 
Ágios Vasíleios, Réthymno, Kreeta, Kreikka |
| Korkeus merenpinnasta | 
1 001 m |

|  |  |
| --- | --- |
| Koordinaatit | 
35° 13′ P, 24° 26′ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Kouroúpa** (kreik. Κουρούπα) on vuori Kreetan saarella Kreikassa. Sen korkeus on 1 001 metriä.

Kouroúpa-vuori kulkee Kreetan etelärannikon suuntaisesti Réthymnon alueyksikön eteläosassa Ágios Vasíleioksen kunnan alueella. Se sijaitsee Lefká Óri -vuorten itäpuolella ja voidaan nähdä sen jatkeena. Vuoren korkeimmalla huipulla on sama nimi kuin koko vuorella. Muut korkeimmat huiput ovat *Korakiás* (Κορακιάς, 736 m) ja *Kyrimianoú* (Κυριμιανού, 805 m). Kouroúpa-vuoren länsipuolella sijaitsee Kotsifóksen rotko ja kaakkoispuolella Kourtaliótiksen rotko.

Korakiás-huipulla on ollut minolainen vuorenhuippupyhäkkö, jonka arkeologinen kohde tunnetaan myös läheisen kylän mukaan nimellä Atsipádes, ja Kyrimianoú-huipulla myöhempi turvapaikka-asutus nk. pimeillä vuosisadoilla 1100–700-luvuilla eaa. Nykyisin Kouroúpa-huipulla on Pyhälle Hengelle (*Ágio Pnévma*) omistettu kappeli sekä telemasto.

Lähteet
-------

1. 1 2 3  Όρος Κουρούπα *Cretan Beaches*. Viitattu 7.9.2020.
2. ↑  Ιερό Κορυφής Κορακιά *Cretan Beaches*. Viitattu 7.9.2020.
3. ↑  Υστερομινωικός Οικισμός Κυριμιανού *Cretan Beaches*. Viitattu 7.9.2020.
**Liechtensteinin ruhtinas** on Liechtensteinin ruhtinaskunnan valtionpäämies.

Liechtensteinin perustuslain 8. artiklan mukaan ruhtinas edustaa valtiota ulkomailla ja huolehtii maan ulkosuhteista. Kansainväliset sopimukset, joiden mukaan valtion aluetta tai muuta omaisuutta on luovutettava, valtion riippumattomuuteen kosketaan, kansalaisvapauksia rajoitetaan tai maalle asetetaan uusia rajoituksia vaativat maapäivien (parlamentin) suostumuksen sekä hallituksen ja valtionpäämiehen (ruhtinaan) hyväksynnän. Asioista, jotka vaativat maapäivien hyväksynnän, voidaan järjestää myös kansanäänestys.

Liechtensteinin ruhtinas vaikuttaa lainsäädännölliseen prosessiin oikeudellaan tehdä hallitukselle aloite ja oikeudellaan määrätä rangaistuksia, joiden pätevyys riippuu rangaistuksen laadusta.

Hallitsevalla ruhtinaalla on oikeus julistaa ruhtinaallisia määräyksiä, joilla hän esimerkiksi avaa maapäivät. Hätätilamääräyksillä ruhtinas voi ryhtyä kiireellisiin toimenpiteisiin turvatakseen valtion turvallisuuden ja hyvinvoinnin ilman maapäivien osallistumista, mutta pääministerin hyväksynnällä.

Vuoden alussa Liechtensteinin ruhtinas avaa maapäivät ja vuoden lopussa päättää ne. Ruhtinas voi myös keskeyttää maapäivät keskellä vuotta enintään kolmeksi kuukaudeksi kerrallaan. Hänellä on myös oikeus hajottaa maapäivät hyvästä syystä. Ruhtinas voi myös erottaa hallituksen.

Maapäivien esityksestä hallitseva ruhtinas myös nimittää hallituksen, hovioikeuden, tuomioistuimen ja korkeimman oikeuden tuomarit sekä perustuslaillisen ja hallinto-oikeuden presidentit ja varapresidentit.

Hallitsevalla ruhtinaalla on myös oikeus armahtaa vankeja sekä lieventää heidän rangaistuksiaan. Hänellä on myös oikeus yleisiin armahduksiin eli kumota aloitettuja tutkimuksia. Kaikki tuomiovalta on tuomareilla, jotka toimivat ruhtinaan nimissä ja ovat vastuussa teoistaan suoraan ruhtinaalle. Kaikki tuomiot Liechtensteinissa langetetaan ruhtinaan nimissä.

Katso myös
----------

* Luettelo Liechtensteinin ruhtinaista
* Liechtensteinin politiikka
Mínthi  
Μίνθη

|  |  |
| --- | --- |
| Sijainti | 
Andrítsaina-Kréstena, Elis, Länsi-Kreikka, Kreikka |
| Korkeus merenpinnasta | 
1 344 m |

|  |  |
| --- | --- |
| Koordinaatit | 
37° 28′ 23″ P, 21° 51′ 50″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Mínthi** (kreik. Μίνθη) eli **Álvaina** (Άλβαινα, myös *Álvena*, Άλβενα), antiikin **Minthe** (m.kreik. Μίνθη, *Minthē*), on vuori Peloponnesoksen niemimaan länsiosassa Kreikassa. Sen korkeus on 1 344 metriä. Vuori sijaitsee Andrítsaina-Kréstenan kunnassa Eliin alueyksikön alueella.

Mínthi on Eliin korkein vuori. Sen korkeimman huipun nimi on Kástro (Κάστρο). Toiseksi korkein huippu on Vounoúka (Βουνούκα) eli Vavnoúka (Βαβνούκα), jonka korkeus on 1 222 metriä. Joskus se mainitaan omaksi vuorekseen. Lähes suoraan itään Mínthistä sijaitsee Lýkaio-vuori.

Antiikin aikana Minthe-vuori yhdistettiin Minthe-nimiseen nymfiin. Vuori oli yksi Haadeen kulttipaikoista. Minttu, josta vuori sai nimensä, oli puolestaan pyhitetty Persefonelle. Vuorella sijaitsi keskiajalla Krepakóren linna, josta on jäljellä raunioita, ja joka on antanut vuoren korkeimmalle huipulle sen nykyisen nimen.

Lähteet
-------

1. 1 2  Smith, William: "Elis", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
2. ↑  Φουντούλης, Ιωάννης Γ.: Νεοτεκτονική εξέλιξη της κεντροδυτικής Πελοποννήσου: Γεωγραφική τοποθέτηση Τμήμα Γεωλογίας και Γεωπεριβάλλοντος, Εθνικό και Καποδιστριακό Πανεπιστήμιο Αθηνών. Viitattu 1.9.2022.
3. 1 2  Τα Βουνά της Ελλάδας *Πατριδογνωσία*. Viitattu 1.9.2022.
4. 1 2 3  Πεζοπορία στη Μίνθη *TopoGuide*. Viitattu 1.9.2022.
5. ↑  Κάστρο Κρεπακόρε *Καστρολόγος*. Viitattu 1.9.2022.
**Nummen osuuskauppa** on entinen suomalainen vuonna 1905 perustettu osuuskauppa. Kauppa sijaitsi Nummella, Uudellamaalla. Nummen osuuskaupalla oli päämyymälä Oinolan kylässä ja sivumyymälöitä muun muassa Saukkolassa, Jättölässä, Hyrsylässä, Koisjärvellä ja Järvenpäässä.

Vuonna 1964 Nummen osuuskauppa sulautui Osuuskauppa Seutuun, joka yhdistyi vuonna 2004 Salon Seudun Osuuskaupan kanssa muodostaen Suur-Seudun Osuuskauppa SSO:n.

Historia
--------

2. huhtikuuta 1905 Nummen kunnanhuoneella pidettiin Nummen osuuskaupan perustamiskokous. Jo kokouksen yhteydessä osuuskaupan jäseniksi liittyi 41 henkeä ja Nummen osuuskaupalla olikin jäseniä kaikista yhteiskuntaluokista. Ensimmäisenä toimintavuonnaan osuuskaupan liikevaihto oli yli 80 000 markkaa ja ennen ensimmäistä maailmansotaa liikevaihto kasvoi keskimäärin 200 000 markkaan. Asiakkailleen edullisten tavaroiden hankkimisen lisäksi Nummen osuuskauppa myös myi osakkaittensa tuotteita ulos muun muassa suurille keskusliikkeille Helsinkiin. Vuonna 1914 ulosmyytyjen maataloustuotteiden myynnin arvo oli 10 000 markkaa. 1930-luvulla Oinolaan päämyymälää vastapäätä perustettiin kahvila ja leipomo.

Nummen osuuskaupan ensimmäinen liikkeenhoitaja oli kauppias Anton Ahokas, joka toimi tehtävässä vuoteen 1918 asti.

Vuonna 1964 Nummen osuuskauppa sulautui Osuuskauppa Seutuun.

Katso myös
----------

* Sjundeå Handelslag
* Suur-Seudun Osuuskauppa SSO

Lähteet
-------

1. 1 2 3  Osmo Jussila: *Nummen historia*, s. 274-275. Nummen kunta, 1977. ISBN 951-99126-6-5.
2. 1 2  Osmo Jussila: *Nummen historia*, s. 342. Nummen kunta, 1977.
3. 1 2  Historia *Suur-Seudun Osuuskauppa*. Viitattu 20.4.2021.
Mitsikéli  
ΜιτσικέλιMitsikéli-vuoren maisemia etelään Tzoumérka- ja Lákmos-vuorille päin.

|  |  |
| --- | --- |
| Sijainti | 
Ioánnina, Epeiros, Kreikka |
| Vuoristo | 
Píndos |
| Korkeus merenpinnasta | 
1 810 m |

Kartta

|  |  |
| --- | --- |
| Koordinaatit | 
39° 42′ 47″ P, 20° 54′ 22″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Mitsikéli** (kreik. Μιτσικέλι) on vuori ja vuorijono pohjoisessa Píndos-vuoristossa Epeiroksessa luoteisessa Kreikassa. Sen korkeus on 1 810 metriä.

Mitsikéli-vuori sijaitsee Ioánninan alueyksikössä koilliseen Ioánninan kaupungista ja Pamvótida-järvestä. Sen nimi tulee slaavikielistä ja tarkoittaa "Karhunpesää". Vuori on osa Pohjoisen Píndoksen kansallispuistoa ja myös Natura 2000 -aluetta. Koko vuorijonon pituus on noin 35 kilometriä. Mitsikélin pohjoispuolella sijaitsee Týmfi-vuori, koillispuolella Lýgkos-vuori ja itäpuolella Lákmos-vuori. Vuoren rinteellä sijaitsee muun muassa Asprángeloin kylä.

Mitsikéli on suosittu vaelluskohde. Vuorella 1 290 metrin korkeudessa sijaitsee suoja vaeltajille.

Lähteet
-------

1. 1 2  Mitsikeli, Mountain, Ioannina *Greek Travel Pages*. Viitattu 3.9.2018.
2. 1 2 3 4  Mitsikeli *Wonder Greece*. Viitattu 3.9.2018.
3. ↑  Discovering Northern Pindos Northern Pindos National Park. Viitattu 3.9.2018.
4. ↑  GR2130008 Oros Mitsikeli *Natura 2000*. Viitattu 3.9.2018.

Aiheesta muualla
----------------

* Kuvia tai muita tiedostoja aiheesta **Mitsikéli** Wikimedia Commonsissa
Traóstalos  
Τραόσταλος

|  |  |
| --- | --- |
| Tyyppi | 
vuorenhuippupyhäkkö (en)View and modify data on Wikidata  |
| Sijainti | 
Siteía, Lasíthi, Kreeta, Kreikka |
| Korkeus merenpinnasta | 
515 m |

Kartta

|  |  |
| --- | --- |
| Koordinaatit | 
35° 08′ P, 26° 16′ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Traóstalos** (kreik. Τραόσταλος) on vuori ja minolaisaikaisen vuorenhuippupyhäkön arkeologinen kohde Kreetan saarella Kreikassa. Se sijaitsee Siteían kunnassa noin 1,6 kilometriä itään Azokéramoksen kylästä. Vuoren korkeus on 515 metriä.

Vuorelta on laaja näköala itäiselle Kreetalle sekä ympäröivälle merialueelle. Vuorenhuippupyhäkkö on ollut käytössä sekä vanhalla että uudella palatsikaudella eli noin ajalla 1900–1425 eaa. Se on sijainnut Káto Zákroksen palatsikeskuksen ja Rousolákoksen (Palaíkastro) asutuksen puolessa välissä. Vuorelta on löydetty muun muassa kolmen pienen kulttirakennuksen jäänteet. Alueelta on löydetty myös muun muassa kivisiä alttareita sekä vuorenhuippupyhäköille tyypillisiä savisia ihmis- ja eläinfiguriineja sekä muita saviesineitä.

Traóstaloksen kaivaukset alkoivat Kostís Daváraksen johdolla vuosina 1963–1964 sekä uudelleen vuonna 1978. Stélla Chrysouláki jatkoi kaivauksia vuonna 1995.

Lähteet
-------

1. 1 2  Chryssoulaki, Stella: The Traostalos Peak Sanctuary: Aspects of Spatial Organization *.ulg.ac.be*.  Arkistoitu 6.7.2011. Viitattu 27.1.2016.
2. 1 2  Peak Sanctuary of Traostalos *Cretan Beaches*. Viitattu 27.1.2016.

Aiheesta muualla
----------------

* Kuvia tai muita tiedostoja aiheesta **Traóstalos** Wikimedia Commonsissa
Herneproteiinista valmistettu Beyond Burger -hampurilaispihvi
**Beyond Meat** on yhdysvaltalainen elintarvikealan yritys, joka valmistaa lihaa muistuttavia kasviproteiinituotteita. Sen perustaja ja toimitusjohtaja on Ethan Brown. Yhtiön tunnetuimmaksi tuotteeksi on kutsuttu Beyond Burger -hampurilaispihviä, joka muistuttaa jauhelihapihviä. Se on valmistettu pääosin herneproteiinista, perunatärkkelyksestä ja kookosöljystä, ja sen punertava väri tulee punajuurimehusta. Tuotteen myynti aloitettiin vuonna 2016. Beyond Meatia on kutsuttu yhdeksi niistä yrityksistä, jotka inspiroivat kehittämään nyhtökauran.

Yhtiö listautui pörssiin vuonna 2019, jota on kutsuttu lihankorvikkeiden läpimurtovuodeksi. Yhtiö oli tuolloin noin 12 miljardin euron arvoinen. Beyond Meatin sijoittajiin kuuluu joukko nimekkäitä henkilöitä, kuten Leonardo DiCaprio ja Bill Gates.

Lähteet
-------

1. 1 2  Hiilamo, Elli-Alina: Pihvi näyttää tihkuvan verta mutta on herneestä tehty – Lihankorvikkeen kehittänyt yritys nousemassa miljardin euron arvoiseksi *Helsingin Sanomat*.  24.4.2019. Viitattu 30.10.2023.
2. 1 2  Hartikainen, Jarno: Sijoittajat ja yrittäjät ryntäävät "keinolihan" markkinoille: Nopeasti kasvanut startup Beyond Meat haluaa Suomeen ja Eurooppaan, koska täällä rakastetaan lihaa *Helsingin Sanomat*.  11.11.2019. Viitattu 30.10.2023.

Aiheesta muualla
----------------

* Kuvia tai muita tiedostoja aiheesta **Beyond Meat** Wikimedia Commonsissa
**Roberto Bolle** (s. 26. maaliskuuta 1975 Casale Monferrato, Italia) on italialainen balettitanssija. Hän on American Ballet Theatren solistitanssija ja hän esiintyy säännöllisesti Royal Ballet'ssa ja La Scala Theatre Balletissa. Hän on myös Teatro alla Scalan tähtitanssija.

Bolle aloitti balettiopinnot 7-vuotiaana ja pääsi 11-vuotiaana La Scalan balettikouluun. Rudolf Nurejev huomasi lahjakkaan Bollen ja valitsi tämän tanssimaan baletissa *Death in Venice*. Vuonna 1996 oltuaan kaksi vuotta La Scalan tanssjia 20-vuotias Bolle nimettiin solistitanssijaksi. Hän on tanssinut lukuisten klassikkobalettien pääosat, kuten *Prinsessa Ruusunen*, *Joutsenlampi*, *Tuhkimo*, *Don Quijote*, *Pähkinänsärkijä*, *Giselle*, *La Sylphide*, *Manon* ja *Bajadeeri* sekä lukuisissa nykytanssiteoksissa.

Bolle on vierallut lukuisissa balettiryhmissä kuten Royal Ballet'ssa, Pariisin oopperassa, Tokion baletissa, Kanadan Kansallisbaletissa, Stuttgartin baletissa, Staatsoper Unter den Lindenissä sekä Suomen Kansallisbaletissa.

Hänen partnereinaan ovat olleet muun muassa Darcey Bussell, Sylvie Guillem, Marianela Nunez, Tamara Rojo, Polina Semionova ja Svetlana Zaharova.

Bolle on työskennellyt myös mallina. Vuodesta 1999 hän on ollut UNICEFin hyvän tahdon lähettiläs.

Lähteet
-------

1. 1 2  Roberto Bolle *teatroallascala.org*.  Arkistoitu 14.7.2014. Viitattu 6.7.2014. (englanniksi)
2. 1 2 3 4 5  Roberto Bolle - World Ballet Star *bolshoi.ru/en*. Viitattu 6.7.2014. (englanniksi)

Aiheesta muualla
----------------

* Virallinen sivusto (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Yhdysvallat
* Tšekki
* Alankomaat
* Puola

 |
|  |
| Muut | 
* IdRef

 |

 |
Pride-marssi Dilissä vuonna 2019
**Itätimorilaiset, jotka kuuluvat seksuaali- ja sukupuolivähemmistöihin**, kohtaavat jonkin verran ongelmia kotimaassaan. Huolimatta kuitenkin maassa vaikuttavasta katolilaisesta kirkosta Itä-Timorin katsotaan olevan yksi lähialueen edistyksellisimmistä maista mitä tulee sateenkaarioikeuksiin. Vähemmistöihin kuuluvat kohtaavat kuitenkin syrjintää, joka ilmenee esimerkiksi koulukiusaamisena ja vanhempien torjumisella.

Yksi merkittävimmistä sateenkaariaktivisteista maassa on entinen itsenäisyystaistelija Bella Galhos.

Historia
--------

Homoseksuaalisuus dekriminalisointiin indonesialaisten miehittäjien päätöksellä vuonna 1975.

Ensimmäinen Pride-marssi järjestettiin Dilissä vuonna 2017 ja siihen osallistui arviolta 500 henkilöä. Samana vuonna pääministeri Rui Maria De Araujo puhui avoimesti seksuaali- ja sukupuolivähemmistöjen oikeuksien puolesta sanomalla, että "ihmisiin kohdistuva syrjintä, epäkunnioitus ja väkivalta näiden seksuaalisen suuntautumisen ja sukupuoli-identiteetin perusteella ei tuota mitään hyötyä kansallemme". Seuraavana vuonna osallistujia oli jo 1500.

Vuonna 2019 maan parlamentti aloitti virallisen tutkinnan sairaalaa vastaan, jota syytettiin sekä vammaisten että seksuaali- ja sukupuolivähemmistöihin kuuluneiden potilaiden huonosta kohtelusta.

Nykyään
-------

Vaikka katolinen kirkko ei ole ottanut mitään virallista kantaa seksuaali- ja sukupuolivähemmistöjen oikeuksien puolesta, siitä on muodostunut vähemmistöjen turvapaikka esimerkiksi avunannossa. Lisäksi kirkon yksittäiset toimijat ovat puolustaneet vähemmistöjen oikeuksia julkisesti.

Virstanpylväitä
---------------

| Tapahtuma | Laillisuus (vuosi) | Lähde |
| --- | --- | --- |
| Homoseksuaalisuus |  kyllä (1975) |  |
| Samaa sukupuolta olevien avioliitto |  ei |  |
| Avoimesti homoseksuaalien verenluovutus |  ei |  |

Lähteet
-------

1. 1 2  Pride and Prejudice: LGBTQ Rights in Asia's Newest Nation of Timor-Leste  19.5.2019. VICE Asia. Viitattu 21.4.2022. (englanniksi)
2. 1 2  Asia's youngest nation offers glimmer of hope for LGBT rights *Reuters*.  20.7.2017. Viitattu 21.4.2022. (englanniksi)
3. 1 2  A Luta Continua: LGBTI Rights in Timor-Leste *The Diplomat*.  1.9.2018. Viitattu 21.4.2022. (englanniksi)
4. ↑  East Timor holds first LGBTQ pride parade *NBC News*. Viitattu 21.4.2022. (englanniksi)
5. ↑  Timor-Leste celebrates LGBT Pride Day  29.7.2017. Government of Timor-Leste. Viitattu 21.4.2022. (englanniksi)
6. ↑  Governo timorense vai exigir inquérito a hospital por maus-tratos a deficientes e LGBTI - ministro *Diário de Notícias*.  2.4.2019. Viitattu 21.4.2022. (portugaliksi)
7. ↑  Timor-Leste Is Fighting for LGBTQ Rights  23.5.2019. Visit East Timor. Viitattu 21.4.2022. (englanniksi)
8. 1 2 3  LGBT Rights in Timor-Leste *Equaldex*. Viitattu 21.4.2022. (englanniksi)
Kalevan lukion rakennus Kalevan puistotien ja Salhojankadun kulmassa.
**Kalevan lukio** on Tampereella Tullin kaupunginosassa sijaitseva yksityinen lukio. Koulun toimintaa ylläpitää Kalevan lukion kannatusyhdistys Ry.

Historia
--------

### Kalevan yhteiskoulu

Kalevan lukio perustettiin Kalevan yhteiskoulun nimellä vuonna 1952, ja se aloitti toimintansa saman vuoden syksyllä Tammelan kansakoulun tiloissa vuokralla toimien siellä kaksi lukuvuotta. Oma arkkitehti Jaakko Ilveskosken suunnittelema koulurakennus otettiin käyttöön syksyllä 1954. Kalevan Yhteiskoulu toimi vuoteen 1976, jolloin Tampereen kaupunki siirtyi peruskoulujärjestelmään. Koulu haki korvaavan koulun asemaa, muttei sitä saanut. Saman kohtalon koki toinen Tampereen yksityinen oppikoulu, Tampereen yhteiskoulu.

### Kalevan lukio

Kalevan yhteiskoulu muutti nimensä Kalevan yhteiskoulun lukioksi peruskoulu-uudistuksen myötä ja lyhensi nimensä vuonna 1979 Kalevan lukioksi. Koulu oli myös vuonna 1985 lakkautusuhan alla, mutta opettajakunnan, koulun johtokunnan ja opiskelijoiden sitkeästä vastustuksesta johtuen siitä luovuttiin.

### Rehtorit

* Kerttu Seppälä 1951–1976
* Pekka Laakso 1976–1986
* Jukka Sola 1986–2016
* Eeva-Helena Pellikka 2017–2023
* Anne-Mari Jussila 2023–

Kalevan lukio nykyään
---------------------

Kalevan lukio on nykyisin yli 600 opiskelijan ja 40 henkilökuntaan kuuluvan henkilön muodostama oppilaitos. Koulun erikoisuutena on ainoana Tampereen lukiona kaikkien valtakunnallisten italian kurssien opetus. Sen lisäksi koulussa toimii musiikkilinja. Syksyllä 2009 Kalevan lukioon tuli erikoisuutena ensimmäisenä lukiona Suomessa*lähde?* kotitalouden opetuksen tarjonta.

Aiheesta muualla
----------------

* Kalevan lukion kotisivut
Andorran passi, jota kansalaiset voivat hakea
**Andorran kansalaisuus** on laillinen suhde Andorran ruhtinaskunnan ja yksittäisen henkilön välillä.

Kansalaisuuden saaminen syntymällä
----------------------------------

Syntyperäisiä Andorran kansalaisia ovat sellaiset henkilöt, joiden vähintään toinen vanhempi on Andorran kansalainen. Lapsi saa myös Andorran kansalaisuuden, vaikka vanhemmat eivät olisi Andorran kansalaisia, mutta ovat kuitenkin oleskelleet laillisesti maassa vähintään 10 vuotta. Tällöin lapsen tulee 18 vuotta täytettyään vahvistaa, että aikoo pitää Andorran kansalaisuuden.

Kansalaisuuden saaminen hakemuksella
------------------------------------

Kansalaisuuden voi saada hakemuksella, mikäli henkilö luopuu kaikista aikaisimmista kansalaisuuksistaan ennen Andorran kansalaisuuden saamista. Hakijan tulee asua Andorrassa 20 vuotta ja todistaa integroituneensa andorralaiseen yhteiskuntaan. Odotusaika lyhenee 10 vuoteen, mikäli henkilö on suorittanut peruskoulun kokonaisuudessaan Andorrassa.

Kaksoiskansalaisuus
-------------------

Andorran laki kieltää kaksoiskansalaisuuden.

Lähteet
-------

1. 1 2  Andorra Citizenship by Investment *Andorra Guides*.  28.6.2018. Viitattu 9.5.2022. (englanniksi)
2. ↑  Loi sur la nationalité  1995. amb-andorre.ad.  Arkistoitu 2011. Viitattu 10.5.2022. (ranskaksi)
3. ↑  Andorra  2022. dualcitizenshipreport.org. Viitattu 9.5.2022. (englanniksi)